П Р О Т О К О Л   № 23
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 18.12.2019 г.

Днес, 18.12.2019 г. /сряда/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова - отсъства

ЧЛЕНОВЕ:  Калина Чапкънова 
   Евгени Диков 
						   
На заседанието присъстват: експертният сътрудник на комисията Светла Кирилова – старши експерт ЧРАОСВ, отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за издаване на нов Класификатор на длъжностите в администрацията на Прокуратурата на Република България. /вх. № ВСС-15160/11.12.2019 г./ и решение на КБФ от 17.12.2019 г.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА проекта на Класификатор на длъжностите в администрацията на Прокуратурата на Република България, на основание чл. 22, ал. 1, т. 6 от Правилата за работа на Прокурорската колегия на ВСС.
1.2. ПРИЕМА за сведение становището на Комисия „Бюджет и финанси“ по протокол № 53/17.12.2019 г.
1.3. ПРЕДЛАГА на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	ИЗДАВА, на основание чл. 341, ал. 1 от Закона за съдебната власт Класификатор на длъжностите в администрацията на Прокуратурата на Република България, считано от 01.01.2020 г.

МОТИВИ: Предложението за нов Класификатор на длъжностите в администрацията на Прокуратурата на Република България е вследствие на структурната реформа в Прокуратурата на Република България и необходимостта от осигуряване на дейността по възлагане на обществени поръчки в окръжните прокуратури и спазването на Общия регламент относно защита на данните /Регламент 2016/679/.
Измененията се отнасят до:
Включване на длъжност „Експерт, обществени поръчки“ в Класификатора.
Като резултат от оптимизирането на структурата на районните прокуратури в страната и реорганизацията на финансово-стопанската дейност, която съгласно Правилника за администрацията на Прокуратурата на Република България, преминава изцяло към окръжните прокуратури, предстои да се увеличи обема на дейностите, свързани с възлагането на обществени поръчки в окръжните прокуратури. Сключваните договори за възлагане на обществени поръчки ще задоволяват потребностите /за доставки/услуги/строителство/ не само на окръжната прокуратура, но и на районната прокуратура в областния град, както и на разкритите териториални отделения в съдебния район.
Завишеният обем на дейностите, свързани с провеждането и възлагането на обществени поръчки и задоволяването на потребностите за всички прокуратури и териториални отделения в съдебния район, изисква и в окръжните прокуратури да  се предвиди длъжност „Експерт, обществени поръчки“.
Възможността за назначаване на служители с експертни функции в окръжните прокуратури е предвидена в чл. 55, ал. 3 от ПАПРБ.
С оглед на това, че на служителя ще бъде възложена организацията, осъществяването, координирането и консултирането на всички дейности, свързани с подготовката, провеждането и възлагането на обществени поръчки, предлагаме длъжността да бъде включена в раздел Б.1. „Експертни длъжности“, с  код по НКПД-2011: 2421 5022 и за заемането й да се изисква висше образование с образователно-квалификационна степен „Бакалавър“, а размерът на възнаграждението да бъде в диапазона за длъжността „Експерт, връзки с обществеността“.
Включване на длъжност „Длъжностно лице по защита на данните“ в Класификатора.
Регламент /ЕС/ 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО /Общ регламент относно защитата на данните/ постави завишени изисквания към администраторите и обработващите лични данни.
Като публичен орган, Прокуратурата на Република България има задължение да определи длъжностно лице по защита на данните. Определянето на длъжностно лице по защита на данните може да стане по един от следните алтернативни начини:
1/ назначаване на служител в съответната структура;
2/ съвместяване с друга длъжност;
3/ по граждански договор с външно за организацията лице.
Предлагаме в ПРБ да се приложи първият вариант и да бъде назначено длъжностно лице по защита на данните като се създаде и съответната длъжност в Класификатора.
Длъжностното лице по защита на данните ще бъде ангажирано с консултативни функции в областта на защитата на личните данни, надзор по спазването на регламента в ПРБ и повишаване осведомеността и обучението на персонала.
Предвидените в Регламент изисквания по отношение на лицето по защита на личните данни, а именно задълбочени познания в областта на законодателството и практиката на защитата на личните данни, предпоставят включването на длъжността в раздел Б.1. „Експертни длъжности“ с код по НКПД-2011: 2422 6108 с размер на възнаграждението, съответстващо на това за длъжността „Главен експерт“.

1.4. ВНАСЯ предложението по т. 1.3. в заседание на Прокурорската колегия на Висшия съдебен съвет, насрочено за 18.12.2019 г., за разглеждане и произнасяне. 

2. ОТНОСНО: Запитване от окръжния прокурор на Окръжна прокуратура – Разград във връзка с решение на КСА-ПК по протокол № 22/10.12.2019 г., касаещо 0,5 щ.бр. за длъжност „куриер“. /вх. № ВСС-15249/13.12.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1.	Щатните разписания в новите структури на прокуратурите от 01.01.2020 г. се изготвят в съответствие с решение по протокол № 39/11.12.2019 г., т. 28 на Прокурорската колегия на ВСС и не са идентични с настоящите щатни разписания. 
2.2.	ИЗПРАЩА решението на окръжния прокурор на Окръжна прокуратура – Разград.

3. ОТНОСНО: Предложение от районния прокурор на Районна прокуратура – Шумен за разкриване на 3 /три/ щатни бройки за съдебни служители на длъжност „съдебен деловодител“. /вх. № ВСС-15245/13.12.2019 г./
КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ искането за разкриване на 3 /три/ щатни бройки за съдебни служители на длъжност „съдебен деловодител“ в Районна прокуратура – Шумен.
МОТИВИ: Съгласно длъжностното разписание, щатната численост към 16.12.2019 г. е 13 щ.бр. за магистрати и 16 щ.бр. за съдебни служители, което прави съотношение 1:1,23. Натовареността за 2019 г. по щат е 420 - по-ниска от средната, която е 581,1, а действителната натовареност е 635,6, също по-ниска от средната за страната - 768,7.
Определената щатна численост от 01.01.2020 г. е 22 щ.бр. за магистрати и 26,5 щ.бр. за съдебни служители, което прави съотношение 1:1,20 близко до сегашното.
Ниската натовареност на прокуратурата към момента и съотношението служители/магистрати, предвидени в новата структура,  предполага, че обемът от дейности за 2020 г. в РП-Шумен е възможно да бъде осъществен от приетия брой и видове длъжности в специализираната администрация в РП-Шумен, съгласно решението по протокол № 39/11.12.2019 г., на Прокурорската колегия на ВСС, т. 28.
3.2. ИЗПРАЩА решението на районния прокурор на Районна прокуратура-Шумен.

4. ОТНОСНО: Поправки в решение по протокол № 39/11.12.2019 г., т. 28 на Прокурорската колегия на Висшия съдебен съвет.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

  ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ДОПУСКА на основание чл. 36, ал. 5 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по т. 28 от протокол № 39/11.12.2019 г. на Прокурорската колегия на Висшия съдебен съвет, както следва:
а) в раздел II, т. 28.3. вместо „Призовкар, той и чистач – 0,5 щ. бр.“ да се чете „Призовкар, той и чистач – 1 щ. бр.“
б) в раздел VII, т. 20 вместо „Съдебен секретар – 4 щ. бр.“ да се чете „Съдебен секретар – 9 щ. бр.“
в) в раздел VII, т. 28 вместо „Съдебен деловодител – 20 щ. бр.“ да се чете „Съдебен деловодител – 18 щ. бр.“

4.2. ДОПУСКА на основание чл. 36, ал. 5 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по т. 28 от протокол № 39/11.12.2019 г. на Прокурорската колегия на Висшия съдебен съвет, както следва:
-в раздел II, т. 4.1. вместо „Съдебен деловодител – 2 щ. бр.“ да се чете „Съдебен деловодител – 3 щ. бр.“
- в раздел III, т. 1 и т. 1.1. се заличават.
- в раздел VII, т. 2 вместо „Съдебен деловодител – 41 щ. бр.“ да се чете „Съдебен деловодител – 42 щ. бр“.
МОТИВИ: Грешката е допусната поради ненавременно изпратена информация от Районна прокуратура – Царево до Администрацията на главния прокурор.

4.3.  ДОПУСКА на основание чл. 36, ал. 5 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по т. 28 от протокол № 39/11.12.2019 г. на Прокурорската колегия на Висшия съдебен съвет, като в раздел VII, т. 13 вместо „Съдебен секретар – 2 щ. бр.“ да се чете „Съдебен секретар – 3 щ. бр“.

4.4.  ДОПУСКА на основание чл. 36, ал. 5 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по т. 28 от протокол № 39/11.12.2019 г. на Прокурорската колегия на Висшия съдебен съвет, като в раздел VII, т. 1 добавя „Пазач“ – 1 щ. бр.

5. ОТНОСНО: Указание към административните ръководители на районните прокуратури, включени във втория етап на оптимизиране на структурата на районните прокуратури, във връзка с решение на Пленума на ВСС по Протокол № 20/29.07.2019 г., т. 2.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:

ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. УКАЗВА на административните ръководители на районните прокуратури в градовете Бургас, Варна, Велико Търново, Плевен, Пловдив, Перник, Разград, Русе, Силистра, Стара Загора, Сливен, Търговище, Шумен и Ямбол, че следва да бъдат изменени трудовите правоотношения на съдебните служители от общата и специализираната администрация, като им се определи място на работа съдебния район на съответната районна прокуратура.

ВНАСЯ решенията по т. 4 и 5 като допълнителна точка в заседание на Прокурорската колегия на Висшия съдебен съвет, насрочено за 18.12.2019 г., за разглеждане и произнасяне. 

ЧЛЕНОВЕ НА КСА-ПК: 

КАЛИНА ЧАПКЪНОВА ……/п/………

ЕВГЕНИ ДИКОВ……..……/п/…………